open-index/open-wikipedia-markdown huggingface dataset:
Sojuz 33

**Sojuz 33** () bol sovietsky pilotovaný kozmický let v rámci programu Sojuz. Sojuz 33 vyštartoval 10. apríla 1979 z kozmodrómu Bajkonur k stanici Saľut 6. Celkovo išlo o deviatu misiu k stanici, ale kvôli zlyhaniu motorov musela byť misia zrušená a posádka sa vrátila na Zem ešte pred spojením. Bolo to prvé zlyhanie motorov Sojuzu počas kozmických operácií. Veliteľom lode bol Nikolaj Rukavišnikov a kozmonaut-výskumník bol Bulhar Georgi Ivanov. Hlavnou náplňou misie bola návšteva kozmonautov a dopravenie lode na návrat základnej posádky stanice na Zem.

## Priebeh letu
Loď odštartovala 10. apríla 1979 večer z kozmodrómu Bajkonur pomocou rakety Sojuz U. Štart bol úspešný, loď sa dostala na orbitu 194 – 261 km. Po treťom okruhu posádka upravila dráhu na 273 – 330 km nad Zemou. Večer 11. apríla bol zapnutý automatický systém spojenia. Vo vzdialenosti 3 km od stanice však korekčný motor prestal pracovať. Závadu sa nepodarilo ani po konzultáciách s riadiacim strediskom odstrániť a bol rozhodnutý návrat na Zem. K návratu bol využitý rezervný motor a bolo nutné prikročiť i k ručnému ovládaniu riadenia. Neplánovaný zostup odpojenej kabíny bol spojený s preťažením až 10 g, padákový systém však fungoval a kabína s oboma živými kozmonautmi bezpečne pristála na území Kazachstanu (vtedy súčasť ZSSR) zhruba 320 km juhovýchodne od Džezkazganu v noci. Celkový let trval 1 deň a 23 hodín.

## Posádka
*  Nikolaj Rukavišnikov (3), veliteľ
* 22px|border Georgi Ivanov (1), kozmonaut-výskumník

### Záložná posádka
*  Jurij Romanenko, veliteľ
* 22px|border Alexandr Alexandrov, kozmonaut-výskumník

## Parametre misie
* **[[Hmotnosť]]:** 6860 kg
* **[[Perigeum]]:** 198,6 km
* **[[Apogeum]]:** 279,2 km
* **Sklon:** 51,63°
* **[[Perióda]]:** 88,99 min

## Referencie


## Literatúra
*

## Iné projekty

## Zdroj
* 

Kategória:Kozmické lode Sojuz
Kategória:Interkozmos
Kategória:Kozmické lety s ľudskou posádkou
Kategória:Neúspešné kozmické lety
Kategória:Kozmonautika v 1979
Leslie Valiant

**Leslie Gabriel Valiant** (* 28. marec 1949, Budapešť, Maďarsko) je britský informatik.

Najvýznamnejší je jeho prínos v oblasti výpočtovej zložitosti, ale zaoberá sa aj strojovým učením a neuropočítaním, kde sa zameriava najmä na princípy pamäte a učenia sa. Je tiež autorom konceptu holografických algoritmov. Je držiteľom Turingovej ceny za rok 2010 a Knuthovej ceny za rok 1997.

## Referencie


## Iné projekty

## Externé odkazy
* Stránka na Harvarde

## Zdroj

Kategória:Výskumníci v oblasti umelej inteligencie
Kategória:Nositelia Knuthovej ceny
Kategória:Držitelia Turingovej ceny
Kategória:Anglickí informatici
Kategória:Informatici židovského pôvodu
Kategória:Osobnosti z Budapešti
Hallux valgus

náhľad|vpravo|150px|Hallux valgus
náhľad|vpravo|150px|Hallux valgus na röntgenovej snímke

**Hallux valgus** je štrukturálna deformita kĺbu palca na nohe s vybočením palca navonok od stredu tela a vybočením prvej záprstnej kosti dovnútra. Deformita vzniká na genetickom podklade a je zhoršovaná nevhodnou obuvou, preťažovaním alebo úrazmi.

Deformita je nie vždy bolestivá, často je však súčasťou rozsiahlejšej patologickej prestavby celého predonožia s pridruženými deformitami malých prstov na nohe (kladivkovité prsty, bolesti pod hlavičkami záprstných kostí). Deformita je okrem kostných abnormalít spojená s predĺžením šliach a väzov na vnútornej strane palca a s ich skrátením na vnútornej strane, s vykĺbením drobných kostičiek pod prvou záprstnou kosťou (sezamské kostičky). Okolie kĺbu môže byť zhrubnuté a začervenalé - toto je spôsobené tlakom na vačok (burzu) v okolí kĺbu, ktorá sa môže zapáliť (burzitída).

## Liečba
Hallux valgus sa lieči neoperačne ochrannými vložkami alebo narovnávačmi, ktoré sa nosia počas spánku (tzv. korektory). Ich efektivita je nejednoznačná, podobne nepresvedčivú účinnosť majú aj cvičenia. Operačné riešenie spočíva v uvoľnení skrátených mäkkých tkanív, v prerezaní a posune kostí, alebo v znehybnení kĺbov. Bolo vypracovaných mnoho metód, z ktorých ani jedna nie je univerzálna a ich použitie závisí od druhu deformity. 
Najčastejšie v súčasnosti vykonávané operácie:
* Chevron osteotómia - preťatie kosti v tvare V a posun, fixácia skrutkou
* SCARF osteotómia - osteotómia tvaru Z, posun a fixácia skrutkou
* Brandes-Kellerova resekčná artroplastika - odstránenie bližšej časti článku palca
* Proximálna osteotómia - preťatie kosti v oblasti bližšieho konca prvej záprstnej kosti a jej posun, fixácia skrutkou
* Lapidus - znehybnenie kĺbu medzi záprstnou kosťou a kosťou nártu, fixácia skrutkami alebo dlahou
* metatarzofalangeálna artrodéza - znehybnenie a napravenie kĺbu palca
* McBride - korekcia iba mäkkých tkanív, bez posunu kostí

Súčasťou každého výkonu je odstránenie časti hlavice prvej záprstnej kosti, ktorá je vysunutá vnútorne a tlačí v topánke.

Kategória:Choroby dolných končatín
Kategória:Ortopedické operácie
Christos Papadimitriou

**Christos Harilaos Papadimitriou** (po grécky Χρίστος Χαριλάους  Παπαδημητρίου - Christos Charilaus Papandimitriu) (* 16. august 1949, Atény, Grécko) je grécky informatik, v súčasnosti žijúci a pôsobiaci v USA. Je autorom učebnice *Computational Complexity*, ktorá je jednou z najpoužívanejších v oblasti výpočtovej zložitosti, spoluautorom učebnice *Algorithms* a autorom alebo spoluautorom viacerých ďalších vedeckých kníh. Za rok 2002 dostal Knuthovu cenu.

## Iné projekty

Kategória:Nositelia Knuthovej ceny
Kategória:Grécki informatici
Kategória:Informatici USA
Kategória:Osobnosti z Atén
Mihalis Yannakakis

**Mihalis Yannakakis** (* 13. september 1953, Atény, Grécko) je grécky informatik v súčasnosti pôsobiaci v USA ako profesor na Columbijskej univerzite. Je známy predovšetkým vďaka svojej práci v oblasti výpočtovej zložitosti, databázových systémov, algoritmickej teórii grafov a viacerých iných odvetviach. Je nositeľom Knuthovej ceny za rok 2005.

Kategória:Osobnosti z Atén
Kategória:Informatici USA
Kategória:Grécki informatici
Kategória:Grafoví teoretici
Kategória:Nositelia Knuthovej ceny
Nancy Lynchová

**Nancy Ann Lynchová** (* 19. január 1948, Brooklyn, New York, New York, USA ) je americká informatička a profesorka na MIT. Zaoberá sa predovšetkým distribuovanými systémami a distribuovanými algoritmami. Je držiteľkou viacerých vedeckých ocenení, napríklad Knuthovej ceny (2007) alebo Dijkstrovej ceny (2001 a 2007).

## Referencie


## Externé odkazy
* Osobná stránka na MIT

Kategória:Nositelia Knuthovej ceny
Kategória:Informatici USA
Kategória:Ženy v informatike
Kategória:Osobnosti z Brooklynu
Kategória:Absolventi Brooklyn College
Miklós Ajtai

**Miklós Ajtai** (* 2. júl 1946, Budapešť, Maďarsko) je maďarský informatik v súčasnosti pôsobiaci v USA, kde pracuje pre IBM. V roku 2003 dostal Knuthovu cenu za jeho viaceré príspevky v oblasti informatiky, vrátane klasického algoritmu triediacej siete, ktorý vyvinul spoločne s Jánosom Komlósom a Endrem Szemerédim. Pracuje tiež v teórii grafov. 

Kategória:Nositelia Knuthovej ceny
Kategória:Maďarskí informatici
Kategória:Maďarskí matematici
Kategória:Osobnosti z Budapešti
László Lovász

**László Lovász** (* 9. marec 1948, Budapešť, Maďarsko) je maďarský matematik, ktorý je známy svojou prácou v oblastiach kombinatoriky a teórie grafov, kde je po ňom pomenovaných viacero matematických konceptov. Je autorom viacerých matematických monografií a učebníc, prevažne v anglickom jazyku. Je držiteľom viacerých vedeckých ocenení, najvýznamnejšími sú pravdepodobne Wolfova cena za matematiku (1999, spoločne s Eliasom Steinom), Knuthova cena (1999) a Gödelova cena (2001, jeden z deviatich ocenených).

## Iné projekty

Kategória:Osobnosti z Budapešti
Kategória:Maďarskí matematici
Kategória:Grafoví teoretici
Kategória:Nositelia Wolfovej ceny za matematiku
Kategória:Nositelia Knuthovej ceny
Kategória:Nositelia Gödelovej ceny
Kategória:Členovia Ruskej akadémie vied
Kategória:Absolventi Univerzity Loránda Eötvösa
Kategória:Vyučujúci na Univerzite Loránda Eötvösa
Kategória:Čestní občania Budapešti
Thomsonov jav

**Thomsonov jav** je odovzdávanie alebo odoberanie tepla látkou, v ktorej existuje gradient teploty a prechádza ňou elektrický prúd. Podstatu javu je možné hľadať v existovaní elektrónov s rôznou energiou pozdĺž teplotného gradientu látky a ich presúvaním v látke. Presun je spôsobený vonkajším elektrickým poľom. Pri prechode elektrónov v smere teplotného gradientu, sa elektróny snažia doplniť energiu z okolitého priestoru a látka sa tým pádom ochladzuje. Prechodom látkou proti teplotnému gradientu odovzdávajú energiu a látka sa otepľuje.

Kategória:Termodynamika
Kategória:Elektromagnetizmus
Kategória:Eponymické termíny vo fyzike
Kategória:Eponymické termíny v chémii
Prašná brána

[náhľad|Prašná brána v roku [2005]]
**Prašná brána** je neskorogotická stavba na rozhraní ulice Na Příkopě a námestia Republiky vedľa Obecného domu naproti domu U Hybernů. Ide o jeden zo symbolov Prahy.

## Dejiny
Pôvodne stála na jej mieste jedna z brán staromestského opevnenia, označovaná *U sv. Ambroža*, ktorú neskôr vystriedala brána *Horská*. Jej názov nemal nič spoločné s horami – nazývala sa tak podľa toho, že z nej vychádzala dôležitá cesta na Kutnú Horu. Potom, čo staromestské hradby stratili založením Nového Města svoj význam a prestali byť udržiavané, spustla Horská brána natoľko, že sa jej začalo hovoriť *Odraná*. Staromestskí konšeli si uvedomovali, že polorozpadnutá stavba robí mestu hanbu o to viac, že v jej blízkosti stál Kráľov dvor, sídlo mladého Vladislava Jagelovského. Rozhodli sa ju zbúrať a na jej mieste postaviť novú, ktorá by viac než zárukou bezpečnosti bola dôstojnou vizitkou Starého Mesta tak ako na opačnom konci Staromestská mostná veža.
 
Jej výstavba začala v roku 1475 pod vedením murárskeho majstra Václava. Ten však na takto náročnú úlohu podľa mienky konšelov nestačil, a tak ho čoskoro nahradil Matěj Rejsek z Prostějova. Brána, pôvodne nazývaná Nová, bola založená takmer deväť metrov pod úrovňou dnešného terénu a bola vysoká 42 metrov. Stavba však zostala nedokončená, pretože po presťahovaní kráľa Vladislava na Pražský hrad v roku 1483 stratili Staromešťania o jej dostavbu záujem. Preto bola asi len provizórne zastrešená. Postupne stratila akúkoľvek funkciu a dokonca sa uvažovalo o jej zbúraní. Asi od polovice 18. storočia slúžila ako sklad strelného prachu; preto sa jej začalo hovoriť *Prašná*. Pri pruskom obliehaní Prahy v roku 1757 značne utrpela a v roku 1799 bola zbavená svojej poškodenej výzdoby. 

Dnešný výzor získala až za pseudogotickej puristickej úpravy v rokoch 1878–1886 pod vedením architekta Josefa Mockera. Ako predloha slúžila podoba Staromestskej mostnej veže. Mocker dal zhotoviť novú dlátkovú strechu s rožnými vežicami a ochodzou a odstrániť hodiny zo začiatku 19. storočia. Dielom jeho prestavby je i sieťová klenba v prejazde, rovnako ako plastická výzdoba brány, ktorá doplnila zvyšky pôvodnej Rejskovej výzdoby.

## Súčasnosť
Dnes je Prašná brána vysoká 65 metrov, vyhliadkový priestor je vo výške 44 metrov a vedie naň 186 schodov. Brána je prístupná verejnosti a jej majiteľom je Hlavné mesto Praha. Vo vnútorných priestoroch je od roku 2007 umiestnená výstava *[[Kráľov dvor]] - život v stredovekej Prahe*. Usporadúvajú sa tu aj výstavy fotografií.

## Iné projekty

## Externé odkazy
* Informácie na stránkách PIS, správcu Prašnej brány
* Panoramatické fotografie z Prašnej brány 

## Zdroj

Kategória:Národné kultúrne pamiatky v Prahe
Kategória:Veže v Česku
Kategória:Brány v Česku
Kategória:Gotické stavby v Česku
Kategória:Staré Mesto (Praha)
Everybody

**Everybody** môže odkazovať na:

**Hudobné albumy**:
* ''Everybody'' (album Ingrida Michaelsona) a titulná pieseň
* ''Everybody'' (album The Sea and Cake)
* ''Everybody'' (album Gods Child)
* *Everybody*, album Hear’Say a titulná pieseň (pozri nižšie)

**Piesne**:
* „Everybody“ (pieseň Hear’Say)
* „Everybody“ (pieseň Keitha Urbana)
* „Everybody“ (pieseň Madonny)
* „Everybody“ (pieseň Rudenka)
* „Everybody“ (pieseň Stabila)
* „Everybody“ (pieseň Tanela Padara a Davea Bentona)
* „Everybody“ (pieseň Turtles4)
* „Everybody“ (pieseň Backstreet Boys)
* „Everybody“ (pieseň DJ BoBa)
* „Everybody“, pieseň Britney Spears z albumu *[[Blackout (album Britney Spears)|Blackout]]*
* „Everybody“, pieseň Martina Solveiga
* „Everybody“, pieseň Tommyho Roea

## Pozri aj
* Everyone
Národný park Kakadu

**Národný park Kakadu** je chránené územie v Severnom teritóriu, 171 km juhovýchodne od mesta Darwin. Park bol vyhlásený v roku 1981 a v tom istom roku bol zapísaný aj do zoznamu Svetového dedičstva UNESCO. Splnil viaceré kritériá a predmetom zápisu nebola iba prírodná hodnota územia, ale aj kultúrna. Do zoznamu bol zapísaný v roku 1981, v roku 1987 bol zápis rozšírený  a následne celé územie parku bolo zapísané v roku 1992.

## Opis
Rozkladá sa na rozlohe 1 980 000 hektárov, pričom má dĺžku 200 km smerom zo severu na juh a 100 km smerov z východu na západ. Pre porovnanie je rozlohou veľký približne ako Izrael, 1/3 Tasmánie alebo polovica Švajčiarska.

V parku sú chránené hlavne tieto jeho prírodné zdroje:

*  štyri hlavné riečne povodia:
** East Alligator River,
** West Alligator River,
** Wildman River,
** South Alligator River;
* šesť hlavných krajinných útvarov:
** ústia riek a prílivové plytčiny, 
** záplavové oblasti, 
** nížiny, 
** kamenné útvary,
** úbočia,
** južné vrchy a údolia;

* široké spektrum fauny a flóry;
** viac ako 280 druhov vtákov
** viac ako 60 druhov cicavcov
** viac ako 50 druhov sladkovodných druhov
** viac ako 10 000 druhov hmyzu
** viac ako 1600 druhov rastlín

Park obsahuje aj ďalšie zaujímavé miesta; napríklad 200 metrov vysoký vodopád Jim Jim Falls, komunitu domorodcov Oenpelli a skalný útvar Nourlangie.

Priamo vo vnútri parku sa nachádza uránová baňa Ranger, ktorá je jedna z najproduktívnejších na svete. Svoj názov získal park podľa zlej výslovnosti slova *Gagudju*, ktoré pochádza z dnes už nepoužívaného jazyka miestnych domorodých obyvateľov, žijúcich v jeho severnej časti. Územie parku je dôležité aj z archeologickej stránky. Je osídlované už viac ako 40 000 rokov. Park je známy pre svoje rozsiahle skalné maľby. V lokalite Ubirr sa nachádzajú kresby, z ktorých väčšina je stará okolo 2 000, no najstaršie až 20 000 rokov.

## Galéria

Súbor:Kakadu 2803.jpg|Arnhem Cape Coast
Súbor:Kakadu 2432.jpg|Jim Jim Falls
Súbor:Ranger Uranium Mine in Kakadu National Park.jpeg|Uránová baňa
Súbor:Aboriginal Art Australia.jpg|skalné maľby


## Referencie

## Iné projekty

## Zdroj

Kategória:Lokality Svetového dedičstva v Austrálii
Kategória:Národné parky v Austrálii
Darwin (Austrália)

**Darwin** je hlavné a prístavné mesto Severného teritória v Austrálii položené na pobreží Timorského mora. Je to multikultúrne mesto známe prezývkou "*Brána do Ázie*". Nachádza sa tu medzinárodné letisko Darwin International Airport a mesto je taktiež východiskovým bodom do Národného parku Litchfield a Národného parku Kakadu. Každé 2 roky sa v Darwine konajú športové hry *[[Arafura Games]]*.

## Dejiny
Mesto bolo založené v roku 1869 pod názvom *Palmerston*. V roku 1911 bolo podľa prírodovedca Charlese Darwina premenované na Darwin. V 20. storočí bolo mesto viackrát zdevastované. V roku 1937 mesto zasiahol ničivý tajfún. V priebehu druhej svetovej vojny mesto Darwin získalo na význame, potom ako bolo až na 2000 obyvateľov evakuavané a bola doň umiestnená posádka 32 000 vojakov spojeneckých vojsk. Dňa 19. februára 1942 mesto bombardovalo 242 japonských lietadiel, ktoré popri skladoch na palivo takmer úplne zničili celé okolie prístavu. Pri útoku zahynulo najmenej 243 civilistov a vojakov. Od založenia štátu ide o prvé bombardovanie na území Austrálie. Pri bombardéroch ide o tie isté stroje, ktoré bombardovali Pearl Harbor. V porovnaní s Pearl Harborom nad Darwinom zhodili podstatne viac bômb i keď sa mestu Darwin pripisuje nižšia vojenská významnosť. V roku 1974 mesto zničil cyklón *Tracy*.

## Referencie

## Zdroje
*

## Iné projekty


Kategória:Austrálske hlavné mestá
Kategória:Mestá v Austrálii
Kategória:Prístavné mestá v Austrálii
Kategória:Mestá v Severnom teritóriu
Kategória:Eponymické termíny v geografii
Izraiľ Moisejevič Geľfand

**Izraiľ Moisejevič Geľfand** (, , , ; * 2. september 1913, Okny, Chersonská oblasť, Ruská ríša, dnes Ukrajina - † 5. október 2009, New Brunswick, New Jersey, USA) bol sovietsky (ukrajinský) matematik židovského pôvodu, ktorý koniec svojho života prežil v USA. Mimoriadne dôležitá je jeho práca v oblasti teórie grúp, teórie reprezentácií a lineárnej algebry.

Dlhé roky pôsobil najmä na Moskovskej štátnej univerzite M. V. Lomonosova, po odchode do USA v roku 1989 aj na Rutgers University v New Jersey. Je držiteľom viacerých ocenení, v roku 1978 dostal Wolfovu cenu za matematiku. Zaoberal sa tiež teoretickou fyzikou a cytológiou.

## Iné projekty

Kategória:Nositelia Wolfovej ceny za matematiku
Kategória:Sovietski matematici
Kategória:Ukrajinskí matematici
Kategória:Ruskí matematici
Kategória:Matematici USA
Kategória:Členovia Francúzskej akadémie vied
Kategória:Matematici židovského pôvodu
Kategória:Ukrajinské osobnosti židovského pôvodu
Kategória:Ruské osobnosti židovského pôvodu
Kategória:Osobnosti USA židovského pôvodu
Göttingen

**Göttingen** (po dolnonemecky *Chöttingen*) je mesto v Nemecku, v spolkovej krajine Dolné Sasko, ktoré je známe predovšetkým vďaka svojej univerzite (*[[Göttingenská univerzita|Georg-August-Universität Göttingen]]*) založenej v roku 1737. Mesto má v súčasnosti cca 130 000 obyvateľov (v roku 2006 129 686), z toho cca 25 000 tvoria univerzitní študenti. Mestom preteká rieka Leine.

## Osobnosti
* Georg Christoph Lichtenberg (* 1742 – † 1799),satirik, umelecký kritik, fyzik, astronóm, matematik a osvietenec
* Johann Friedrich Herbart (* 1776 – † 1841), filozof
* Carl Friedrich Gauß (* 1777 – † 1855), matematik a fyzik
* Friedrich Wöhler (* 1800 – † 1882), chemik
* Peter Gustav Lejeune Dirichlet (* 1805 – † 1859), matematik
* Robert Wilhelm Bunsen (* 1812 – † 1899), chemik
* Arthur Auwers (* 1838 – † 1915), astronóm
* Otto Wallach (* 1847 – † 1931), chemik, nositeľ Nobelovej ceny
* Felix Klein (* 1849 – † 1925), matematik
* Guido Bodländer (* 1855 – † 1904), chemik
* Carl David Tolmé Runge (* 1856 – † 1927), matematik a fyzik
* Max Planck (* 1858 – † 1947), teoretický fyzik, nositeľ Nobelovej ceny
* Lou Andreas-Salomé (* 1861– † 1937), rusko-nemecká spisovateľka a psychologička
* Emil Wiechert (* 1861 – † 1928), fyzik a seizmológ, vynálezca seizmografu
* David Hilbert (* 1862 – † 1943), matematik
* Walther Hermann Nernst (* 1864 – † 1941), chemik, nositeľ Nobelovej ceny
* Richard Adolf Zsigmondy (* 1865 – † 1929), rakúsko-nemecký chemik, nositeľ Nobelovej ceny
* Adolf Otto Reinhold Windaus (* 1876 – † 1959), chemik, nositeľ Nobelovej ceny
* Herman Nohl (* 1879 – † 1960), pedagóg a filozof kultúry
* Max Born (* 1882 – † 1970), teoretický fyzik, spoluobjaviteľ kvantovej mechaniky, nositeľ Nobelovej ceny
* Nicolai Hartmann (* 1882 – † 1950), filozof
* James Franck (* 1882 † – 1964), fyzik, nositeľ Nobelovej ceny
* Kurt Werner Friedrich Reidemeister (* 1893 – † 1971), matematik
* Laurence Chisholm Young (* 1905 – † 2000), matematik 
* Heinrich Roth, (* 1906 – † 1983), pedagóg a psychológ
* Paul Lorenzen (* 1915 – † 1994), filozof
* Manfred Eigen (* 1927 – † 2019), fyzikálny chemik, nositeľ Nobelovej ceny za chémiu
* Reinhart Ahlrichs (* 1940), teoretický chemik
* Erwin Neher (* 1944), biofyzik, bunkový fyziológ a vysokoškolský pedagóg, nositeľ Nobelovej ceny za fyziológiu alebo medicínu
* Stefan Hell ( * 1962), fyzik, Nobelovej ceny za chémiu

## Partnerské mestá
*  Cramlington, Spojené kráľovstvo, 1969
*  Cheltenham, Spojené kráľovstvo, 1951
*  Pau, Francúzsko, 1962
*  Toruň, Poľsko, 1978
*  Wittenberg, Nemecko, 1988

## Galéria

Obrázok:Göttingen asv2022-06 img40 Altes Rathaus.jpg|Stará radnica
Obrázok:Goe-Szültenburger.JPG|Dom *Zum Szültenburger*
Obrázok:ISH WC Goettingen22.jpg|*Bismarckturm*
Obrázok:ISH WC Goettingen25.jpg|*Burg Plesse*, vrch na sever od Göttingenu


## Iné projekty


Kategória:Mestá v Dolnom Sasku
Kategória:Hanza
Jelgava

thumb|250px|Pohľad na Rastelliho palác v centre, od rieky Lielupe
[thumb|200px|Sovietski vojaci v uliciach Jelgavy v auguste [1944]]
**Jelgava** je mesto v Lotyšsku, cca  juhozápadne od hlavného mesta Riga. V roku 2006 malo 66 087 obyvateľov. Nachádza sa v nadmorskej výške iba  na pravom brehu rieky Lielupe. Je to najväčšie mesto regiónu Zemgale. Jelgava je známa aj ako bývalé hlavné mesto Kurónskeho a zemgalského vojvodstva, vazala Poľsko-litovskej únie a v rámci Ruskej ríše Kurónskej gubernie až do jej zániku v roku 1919.
Jelgava je železničným uzlom a takisto sídlom leteckej základne. 
Názov Jelgava je pravdepodobne odvodený z livónskeho slova *jālgab*, čo znamená "mesto na rieke."

## Demografia
1. januára 2011 mala populácia Jelgavy veľkosť 64 516 obyvateľov.

## Partnerské mestá

## Referencie

## Iné projekty

Kategória:Mestá v Lotyšsku
Radžív Mótvání

**Radžív Mótvání** (po hindsky राजीव मोटवानी; po anglicky **Rajeev Motwani**; * 26. marec 1962, Džammú, India – † 5. jún 2009, Atherton, Kalifornia, USA) bol indický informatik žijúci v USA. Za svoj výskum v oblasti teoretickej informatiky a špeciálne za tzv. PCP vetu dostal v roku 2001 Gödelovu cenu.

Kategória:Nositelia Gödelovej ceny
Kategória:Indickí informatici
Kategória:Indickí matematici
Kategória:Informatici USA
Kategória:Matematici USA
Kategória:Osobnosti USA indického pôvodu
Kategória:Úmrtia utopením
Jürgen Moser

**Jürgen Kurt Moser** (* 4. júl 1928, Kaliningrad, Rusko, vtedy Königsberg, Východné Prusko - † 17. december 1999, Zürich, Švajčiarsko) bol nemecký matematik žijúci v USA a vo Švajčiarsku. 

Pracoval najmä v oblastiach diferenciálnych rovníc, dynamických systémov, spektrálnej teórie, nebeskej mechaniky a teórie stability. V roku 1995 dostal Wolfovu cenu za matematiku.

Kategória:Fulbrightovi štipendisti
Kategória:Nositelia Wolfovej ceny za matematiku
Kategória:Nemeckí matematici
Kategória:Matematici USA
Kategória:Švajčiarski matematici
Kategória:Členovia Francúzskej akadémie vied
Kategória:Absolventi Univerzity v Göttingene
Velence

**Velence** môže byť:
* mesto v strednom Maďarsku, pozri Velence (mesto)
* pohorie v Maďarsku, pozri Velence (pohorie)
* jazero v Maďarsku, pozri Velence (jazero)
SA-4

**SA-4** (**Saturn-Apollo 4**) bol štvrtý a posledný test prvého stupňa rakety Saturn I. Bol súčasťou programu Apollo.

## Ciele misie
thumb|left|Saturn I na štartovacej rampe pred misiou SA-4
SA-4 bol posledný test samostatného prvého stupňa rakety Saturn I, všetky ďalšie misie už mali plne funkčný druhý stupeň. Rovnako ako pri predchádzajúcich testoch sa pozornosť zameriavala na tuhosť konštrukcie rakety pri lete. Mala byť prevedená aj simulácia poruchy motorov. Približne 100 sekúnd po štarte sa mal vypnúť jeden z motorov H-1 a riadiaci systém rakety mal automaticky presmerovať palivo do ostatných motorov. Aerodynamický design makety druhého stupňa bol rovnaký, ako budúci druhý stupeň S-IV. To zahrňovalo ventilačné potrubie, kamerové závesy, aerodynamické kryty a antény pre variantu rakety Saturn I Block II.

## Priebeh letu
Štart prebehol podľa plánu a raketa pracovala bezchybne. Po sto sekundách letu bol odstavený motor číslo 5 a riadiaci systém previedol palivo do ostatných motorov. Tento test bol veľmi dôležitý pre neskoršie použitie zväzkov motorov a získané skúsenosti boli zúročené pri misiách Apollo 6 a Apollo 13, kedy došlo k výpadkom motorov. Raketa dosiahla apogeum vo výške 129 kilometrov a rýchlosti 5900 km/h. Pri dosiahnutí apogea boli odpálené spätné rakety na tuhé pohonné látky na spomalenie prvého stupňa a oddelenie druhého. Pri tomto teste sa stupne neoddeľovali, ale rakety boli odpálené ako test ich funkčnosti.

## Pozri aj
*Program Apollo
*Saturn I

## Literatúra

## Iné projekty

## Externé odkazy
*http://nssdc.gsfc.nasa.gov/database/MasterCatalog?sc=SATURNSA4 
*http://science.ksc.nasa.gov/history/apollo/sa-4/sa-4.html 

Kategória:Program Apollo
Kategória:Kozmonautika v 1963
Carl Ludwig Siegel

**Carl Ludwig Siegel** (* 31. december 1896, Berlín, Nemecko – † 4. apríl 1981, Göttingen, Nemecko) bol nemecký matematik, ktorý sa zaoberal predovšetkým teóriou čísel, ale aj diofantickými rovnicami a nebeskou mechanikou. V roku 1978 dostal Wolfovu cenu za matematiku.

Kategória:Nositelia Wolfovej ceny za matematiku
Kategória:Nemeckí matematici
Kategória:Osobnosti z Berlína
Kategória:Absolventi Univerzity v Göttingene
Kategória:Držitelia čestných doktorátov Viedenskej univerzity
Krásny je svet

**Krásny je svet** (***Schön ist die Welt***) je opereta, ktorú skomponoval Franz Lehár. Libreto napísali Ludwig Herzer a Ritz Beda-Löhner. Premiéra sa konala 3. decembra 1930 v Metropol Theater v Berlíne. Opereta je novým prepracovaním staršieho Lehárovho diela "Endlich allein" z roku 1914.

## Hlavné postavy

## Obsah

### I. dejstvo
Kráľ posiela svojho syna Georga do Tirolska, aby sa tam oženil s Elisabethou, neterou vojvodkyne Márie Brannkenhorst. Goerg tam cestuje inkognito so svojím adjutantom grófom Saschom Karlowitz. Cestou v horách stretne mladé dievča, ktoré sa mu zapáči, pričom netuší že ide práve o Elisabeth. Pozve ju na nasledujúci deň na túru.

### II. dejstvo
Počas turistickej vychádzky dorazia do chaty, kde počúvajú rádio. Vysielanie je náhle prerušené a zahlásia že sa hľadá nezvestná Elisabetha, ktorá bola naposledy videná s "nejakým horským sprievodcom". Na základe tejto správy Georg pochopí s kým že sa do hôr vybral so svojou nastávajúcou. Vzájomne si vyznajú lásku, Georg však Elisabethe zatiaľ neodhalí svoju totožnosť. Príde však búrka a lavína a preto uviaznu na chate.

### III. dejstvo
V hale hotela Des Alpes už netrpezlivo čakajú pozvaní hostia a šíria sa klebety, že Elisabetha zažila nejaké pikantné dobrodružstvo v horách. Georga s Elisabethou sú privezené letecky z hôr a na všeobecné prekvapenie sa objavujú spoločne. Nič netušiaca Elisabetha vyhlasuje, že si princa nevezme, lebo sa v horách zaľúbila do horského vodcu. Georg konečne odkrýva svoju skutočnú totožnosť a mladému páru už nič nestojí v ceste...

## Skladby
Najznámejšie skladby sú vyznačené hrubým písmom.

* **Sag, armes Herzchen, sag**
* Nur ein Viertelstündchen
* Schön ist die Welt
* **Frei und Jung dabei**
* Dort in der kleinen Tanzbar
* Mein Buenos Aires
* Ja, was ist mit mir?
* Es steht vom Lieben so oft geschrieben
* Liebste glaub an mich
* Ich bin verliebt
* Schön sind lachende Fraun

Kategória:Operety
Uhličitan sodný

**Uhličitan sodný** alebo **sóda** (Na2CO3) je sodná soľ kyseliny uhličitej. Existuje bezvodá alebo kryštalická forma Na2CO3 · H2O.

## Vlastnosti
* Molárna hmotnosť: 105,9 g/mol
* Hustota: 2 540 kg/m³
* Teplota topenia: 851&nbsp;°C
* Teplota varu: 1600&nbsp;°C
* Rozpustnosť vo vode: 22 g/100 ml

## Výroba
Vyrába sa reakciou chloridu sodného s hydrogénuhličitanom amónnym. Vzniknutý hydrogénuhličitan sodný sa zohreje na 270&nbsp;°C a tým sa tepelne rozloží.
: NaCl + NH4HCO3 → NaHCO3 + NH4Cl
: 2 NaHCO3 → Na2CO3 + H2O + CO2

## Použitie
Používa sa na výrobu mydiel, skla, v domácnostiach na zmäkčovanie vody a v textilnom a papierenskom priemysle. Využíva sa na zvyšovanie pH v bazénoch.

Sodný
Kategória:Zlúčeniny sodíka
500 i
Vápno (materiál)

**Vápno** je stavebný materiál, ktorý sa používa pri príprave malty. K dispozícii je ako tzv. **nehasené vápno** alebo **hasené vápno**.

; Nehasené vápno
: Nehasené vápno je chemicky oxid vápenatý (CaO).

; Hasené vápno
: Hasené vápno je chemicky hydroxid vápenatý (Ca(OH)2). Vyrába sa *hasením* nehaseného vápna vodou:
:: CaO + H2O → Ca(OH)2

## Pozri aj

* hydroxid vápenatý

Kategória:Zlúčeniny vápnika
Yalla Yalla

**„Yalla Yalla“** je prvým singlom z platinového albumu *[[Exoterika]]* speváka Mira Jaroša.

## Vznik
Demo vzniklo v žilinskom byte ešte počas trvania relácie Slovensko hľadá Superstar. Pesničku napísali Miro Valovič a Miro Jaroš. Zároveň to bol Mirov prvý text v hebrejčine. „Yalla“ je slangový, pôvodom arabský výraz s významom „Poďme na to“. V auguste 2005 počas Mirovho pobytu v Tel Avive, kde pracoval na svojom debutovom albume, sa nahrávka dostala do rádií. Niektoré zdroje uvádzajú, že k piesni vznikol videoklip, nikdy však nebol oficiálne vydaný. Na albume *[[Exoterika]]* sa však nachádza krátky dokument z nahrávania, v ktorom „Yalla Yalla“ znie ako podmaz. Finálna verzia „Yalla Yalla“ sa nahrala v Herclija Pituach v štúdiach Gerryho Wlodawského.

## Oficiálne verzie
#Radio edit
#Albumová verzia
#Instrumental

## Referencie

Kategória:Piesne Mira Jaroša
Kategória:Piesne z 2005
Lennart Carleson

**Lennart Axel Edvard Carleson** (* 18. marec 1928, Štokholm, Švédsko) je švédsky matematik. Zaoberá sa predovšetkým harmonickou analýzou. Prišiel tiež s riešením viacerých matematických problémov kombinatorickými metódami. 

Je držiteľom viacerých významných vedeckých ocenení, napr. Wolfovej ceny za matematiku (1992) alebo Abelovej ceny (2006).

## Referencie


## Iné projekty

## Externé odkazy
* Lennart Carleson

Kategória:Švédski matematici
Kategória:Nositelia Wolfovej ceny za matematiku
Kategória:Nositelia Abelovej ceny
Kategória:Členovia Francúzskej akadémie vied
Kategória:Členovia Ruskej akadémie vied
Kategória:Členovia Kráľovskej švédskej akadémie vied
Kategória:Členovia United States National Academy of Sciences
Kategória:Zahraniční členovia Kráľovskej spoločnosti
Kategória:Absolventi Uppsala universitet
SA-2

**SA-2** môže byť:
* druhý štart rakety Saturn I, pozri SA-2 (Apollo)
* skrátené označenie v kóde NATO pre sovietsku pritlietadlovú raketu S-75
Atle Selberg

**Atle Selberg** (* 14. jún 1917, Langesund, Nórsko – † 6. august 2007, Princeton, New Jersey, USA) bol nórsky matematik. Zaoberal sa predovšetkým analytickou teóriou čísel, ako aj automorfickými formami, najmä v kontexte spektrálnej teórie. Je nositeľom Fieldsovej medaily (1950) a Wolfovej ceny za matematiku (1986).

Kategória:Nositelia Wolfovej ceny za matematiku
Kategória:Nositelia Fieldsovej medaily
Kategória:Nórski matematici
Kapusta obyčajná špargľová

náhľad|Brokolica

**Kapusta obyčajná špargľová** alebo **brokolica** (lat. *Brassica oleracea var. italica*; ďalšie názvy pozri nižšie) je taxón z druhu kapusta obyčajná.

Do tohto taxónu sa niekedy zaraďuje aj brokolica karfiolová alebo jej časť - vysvetlenie pozri v článku brokolica (stonková a karfiolová). Nasledujúci text nezahŕňa brokolicu karfiolovú.

## Názvy
Slovenské názvy sú: **kapusta obyčajná špargľová** , **[[brokolica]]**, **kel špargľový**, **špargľový kel** , **kapusta špargľová**, **špargľová kapusta** , **brokolica stonková, brokolica výhonková, stonková/výhonková brokolica**.

Vedecké názvy sú:  Brassica oleracea var. italica , Brassica oleracea var. asparagoides , Brassica oleracea convar. italica , Brassica oleracea skupina Italica , Brassica oleracea Skupina Broccoli , Brassica oleracea Skupina Cymosa , Brassica oleracea cv. group Broccoli , Brassica oleracea subsp. oleracea convar. italica , Brassica oleracea convar. botrytis var. italica , Brassica oleracea ssp. capitata (convar. botrytis) var. italica , Brassica oleracea var. botrytis subvar. cymosa , Brassica botrytis subsp. italica , Brassica cauliflora ssp. simplex , Brassica oleracea var. botrytis (!) , Brassica cretica ssp. botrytis var. cymosa , Brassica oleracea subsp./var. botrytis podskupina cymosa/italica , Brassica oleracea italica 

## Rozšírenie
V starovekom Ríme to bola cenená pochúťka. Do začiatku 20. storočia sa pestovala len v Taliansku a na pobreží Atlantického oceána. Až v 20. rokoch 20. storočia sa dostala do USA a až v 2. pol. 20. storočia aj do západnej a strednej Európy. U nás sa vyskytuje najmä v záhradách.

## Charakteristika
Je to jednoročná alebo dvojročná rastlina. Pestuje sa pre dužinaté stonky s ružicami. Ružice sú najčastejšie zelené, ale môžu byť aj fialové či žlté. Existujú dva typy:
*Starší (a pôvodný) typ je remontantná rastlina - po zbere centrálnej ružice vyrastajú vedľajšie stonky ukončené menšími ružicami, ktoré sa zberajú postupne v priebehu roka; hlavná ružica má okolo 9 cm, vedľajšie ružice okolo 5 cm. 
*Neskôr bola vyšľachtená a dnes je rozšírený neremontantný typ, ktorý má len jednu veľkú ružicu, ktorá sa zberá jednorázovo. 
Konzumovať sa dá väčšinou aj hlúb.
Výhodou je, že táto rastlina je málo náročná, pestovateľná aj vo vyšších polohách a bez závlahy. Problémom môžu byť len príliš vlhké a kyslé pôdy. 

## Zloženie
Je to hodnotná zelenina so značným obsahom vitamínu C (80 - 90 mg %), karoténu (0,9 - 1,1 mg %) a najmä vitamínu E (8 mg %).  Obsahuje aj sulforafán, ktorý údajne pôsobí proti Helicobacter pylori. 

## Referencie

## Iné projekty

Kategória:Hlúbová zelenina
Kategória:Kapustovité
SPP

**SPP** môže byť:

* v biológii: (lat.) *species pluralis,* čo znamená viaceré druhy. Skratka sa používa spolu s rodovým menom na označenie všetkých (alebo viacerých) druhov daného rodu, napr. *Plasmodium spp.*, čo znamená viaceré druhy plazmódií, ako sú *Plasmodium falciparum, Plasmodium ovale, Plasmodium vivax, Plasmodium malariae* a ďalšie.

* Slovenský plynárenský priemysel
* Spoločná poľnohospodárska politika Európskej únie
* plánovaný ruský modul na ISS, pozri Science Power Platform

## Referencie
Papája melónová

náhľad|Papája zarodený strom
**Papája melónová** (iné názvy: **papája obyčajná**, neformálne: **papája, melónový strom**; lat. Carica papaya) je strom z čeľade papájovité. Je známy svojimi plodmi označovanými **papája**. Pochádza z Južnej Ameriky a vzrastom môže dosiahnuť až výšky 10 m.

## Charakteristika
Je to tropická vytrvalá bylina dorastajúca do výšky 2 - 10 metrov. Výzorom pripomína palmu. Papája patrí k jednopohlavným rastlinám, no sú známe aj formy s obojpohlavnými kvetmi. Vyrastajú v pazuche listov.

náhľad|Produkcia papáje v roku 2005

## Plody
Plod je dutá bobuľa guľovitého, hruškovitého alebo iného tvaru, vzhľadom pripomínajúca melón alebo tekvicu, dorastá do dĺžky až päťdesiat centimetrov a hmotnosti až deviatich kilogramov. 
Pokožka papáje je pevná, žlto - zelená až oranžová. Dužina bobule tvorí 3 - 4 cm hrubú stenu, býva žltá, oranžová až karmínovo červená. Na vnútornej stene plodu je veľké množstvo, až 1000 - 1500 sivo - čiernych asi 0,5 cm veľkých semien obalených šťavnatým kyslastým mieškom.
Papája obsahuje vysoký podiel vitamínov A, B (B1, B2, B3, B6), C a veľké množstvo vápnika, tiež železa, magnézium, fosforu, draslíka a sodíka. Papája ďalej obsahuje aj významný pektín. Biely latex v šupkách nezrelej papáje obsahuje proteolytický enzým *[[papaín]]*. Papaín sa používa v medicíne, veterinárnej medicíne, v potravinárstve a pod.

Najmä v Indii sa počas tehotenstva a dojčenia neodporúča konzumácia tohto ovocia. Dôvodom je vysoký obsah latexu v nezrelom ovocí. Zrelé ovocie (bez vnútornej časti so semenami) však obsahuje iba malé alebo žiadne množstvo latexu a malé množstvo antinutričných faktorov ako triesloviny, fytát a oxalát a malé množstvo toxikantov benzylglukosinolát a benzylizotiokyanát.

## Pestovanie
Domovom tejto vytrvalej ovocnej byliny sú trópy Strednej Ameriky od Mexika po Kostariku. Odtiaľto sa rozšírila do tropických oblastí celého sveta.

## Galéria

Súbor:Carica papaya 003.JPG|Samičí kvet
Súbor:Papayer-mâle-Réunion.JPG|Samčie kvety
Súbor:Carica papaya - Papaya - var-tropical dwarf papaya - desc-leaf.jpg|Papája - list 
Súbor:Papaya sunset.jpg|Rez plodom
Súbor:Carica papaya MS4113.JPG|Papája - bohato zarodený strom 
Súbor:Carica papaya 005.JPG|Rodiaci strom


## Referencie

## Iné projekty

## Zdroj
* Stanislav Hušák, Vladimír Táborský, Pavel Valíček *Tropické a subtropické ovoce, pěštování a využití*, ISBN 80-209-0258-9

Kategória:Papájovité
Kategória:Bobule
Kategória:Tropické ovocie
Legenda o Nepočujúcich

***Legenda o Nepočujúcich*** je slovenský dobrodružný film z roku 2009.

## Obsadenie
* Marcel Krištofovič ako *Dávid*
* Jozef Vahovský ako *Tomáš*
* Lucia Škultétyová ako *Katka*
* Jozef Mečar ako *farár*
* Ján Ďurkovič ako *nájomný žoldnier*

## Obsah filmu

Intelektuál *Dávid* so skupinou kamarátov na turistike náhodou našiel vzácny artefakt. S priateľom *Tomášom* sa rozhodne preskúmať artefakt, sa stretne s ambicióznou *Katkou*, s ktorou pátrajú spoločne. Tomu chce za každú cenu zabrániť farár s nájomným žoldnierom. 

## Externé odkazy
*Webová stránka DeafStudio
*Trailer film
*Legenda o Nepočujúcich - CSFD

Kategória:Dobrodružné filmy
Kategória:Nemé filmy
Kategória:Slovenské filmy
Kategória:Filmy z 2009
Kategória:Filmy podľa názvu
Fig Tree Bay

right|thumb|Fig Tree Bay
**Fig Tree Bay** (*po slov. Zátoka figovníka*) je známa vyhľadávaná pláž s jemným svetlým pieskom na juhovýchodnom cípe ostrova Сyprus. Nachádza sa v intraviláne turistického strediska Protaras. Názov miesta je odvodený od stromu figovníka, ktorý tu podľa legendy zasadili prisťahovalci v 17. storočí.

## Externé odkazy
*  Fig Tree Bay na oficiálnej turistickej stránke Cypru

Kategória:Geografia Cypru
Sojuz 34

**Sojuz 34** () bol sovietsky (pri štarte) nepilotovaný kozmický let v rámci programu Sojuz. Sojuz 34 vyštartoval 6. júna 1979 z kozmodrómu Bajkonur k stanici Saľut 6. Loď bola vyslaná, aby umožnila bezpečný návrat základnej posádky stanice na Zem, pretože predchádzajúca misia Sojuz 33 bola neúspešná kvôli zlyhaniu motora. Riadiace stredisko sa rozhodlo prepracovať motor používaný v Sojuze ako dôsledok zlyhania počas misie Sojuz 33 a vrátiť loď z misie Sojuz 32 na Zem nepilotovanú, pretože mala rovnaký motor ako Sojuz 33. Sojuz 34 potom úspešne dopravil posádku Saľutu 6 späť na zem.

## Posádka
Pristála:
*  Vladimir Ľachov (1), veliteľ
*  Valerij Riumin (2), palubný inžinier 

(V zátvorkách je uvedený celkový počet letov do vesmíru vrátane tejto misie.)

## Priebeh letu
Loď odštartovala bez posádky 6. júna 1979 večer z kozmodrómu Bajkonur pomocou rakety Sojuz U. Štart se vydaril, loď sa dostala na orbitu 198 – 270 km.

### Výmena lodí
Pred pripojovacím manévrom sa od Saľutu 6 odpojila zásobovacia loď Progress 6 a krátko nato sa na uvoľnený zadný spojovací uzol pripojila diaľkovo ovládaná loď Sojuz 34. Na druhom uzle bola pripojená staršia loď Sojuz 32, pretože však prekročila povolenú dobu pobytu vo vesmíre, po 5 dňoch od príletu náhradnej lode bez posádky odletela k Zemi.

### Návrat na Zem
Stála posádka použila novú loď prr návrat k Zemi 19. augusta 1979. Pomocou motorov a padákového systému kabína s oboma kozmonautmi pristála na území Kazachstanu 170 km juhovýchodne od Džezkazganu.

## Parametre misie
* Hmotnosť: 6860 kg
* Perigeum: 199 km
* Apogeum: 271,5 km
* Sklon: 51,62°
* Perióda: 88,91 min

## Literatúra
*

## Iné projekty

## Zdroj
* 

Kategória:Kozmické lode Sojuz
Kategória:Kozmické lety s ľudskou posádkou
Kategória:Kozmonautika v 1979
Janus (boh)

right|thumb
**Jánus** alebo **Janus** (lat. *Ianus*) je rímsky boh všetkého začínajúceho, ochranca dverí, brán a prechodov. Podľa povestí bol vraj kráľom v Latínií a založil si hrad na jednom zo siedmich pahorkov, na ktorých bol neskôr vybudovaný Rím; tento pahorok bol po ňom neskôr aj pomenovaný: *Ianiculum*. Kto boli jeho rodičia a ani o jeho najstarších božských funkciách nie je nič známe; je možné, že patril k najstarším gréckym bohom. 

K ľudom bol Janus prívetivý: jeho symbolom bola brána a kľúč. Boli mu zasvätené počiatky všetkých vecí, napríklad počiatok dňa, prvý deň mesiaca (*kalendae*), prvý mesiac v roku (*januarius*). Hlavný sviatok mal na nový rok, kde sa ľudia na jeho počesť slávnostne obliekali, vzájomne si blahoželali a posielali si dary. Patrila mu aj modlitba na začiatku každého verejného alebo súkromného diela. 

Janus bol zobrazovaný s dvomi tvárami tak, že zároveň pozeral dopredu aj dozadu. Jeho tvár bola vyrazená na najstarších rímskych minciach (assoch).

## Iné projekty

Kategória:Rímski bohovia
Kostol Všetkých svätých (Tvrdošín)

**Kostol Všetkých svätých** v Tvrdošíne je rímskokatolícky drevený kostol. Pôvodne pochádza z konca 15. storočia (niektoré zdroje uvádzajú koniec 14. storočia) a v 17. storočí bol prestavaný do renesančného slohu. Je najstaršou zachovalou stavebnou pamiatkou mesta.

V interiéri sa nachádza dominantný barokový oltár z konca 17. storočia, neskoro renesančná kazateľnica z roku 1654 s postavami evanjelistov, maľby apoštolov, obraz Svätého Juraja a ostatné domáce maľby.

V roku 1993 bol kostol rekonštruovaný a reštaurovaný a tieto práce boli v roku 1995 ocenené cenou EUROPA NOSTRA. Kostol je národná kultúrna pamiatka a bol zapísaný ako jeden z ôsmich drevených kostolov v slovenskej časti Karpatského oblúka v zozname Svetového kultúrneho dedičstva.

## Galéria

Súbor:SK-Tvrdosin-Holzkirche-03.jpg
Súbor:Unesco Church in Tvrdošín.jpg
Súbor:Drevený gotický kostol Všetkých svätých.jpg
Súbor:SK-Tvrdosin-Holzkirche-06.jpg|Hlavný oltár kostola


## Referencie

## Pozri aj
* Drevená sakrálna architektúra na Slovensku

## Iné projekty

Kategória:Tvrdošín
Tvrdosin
Kategória:Lokality Svetového dedičstva na Slovensku
Kategória:Kultúrne pamiatky na Slovensku
Tvrdošín
Tvrdošín
Tvrdosin
Egil Lejon

**Egil Lejon** (*?) je nórsky novinár, publicista, prekladateľ a kultúrny organizátor, predstaviteľ Kráľovskej nórskej spoločnosti pre rozvoj, člen Inštitútu spoločenských vied pri Univerzite v Tromsö a prezident nadácie Centra Björnstjerne Björnsona (CBB).

Do nórčiny preložil výber z tvorby slovenského básnika Milana Rúfusa (nar. 1928), ktorý vyšiel pod názvom *Logna lyner, døyvd* („Blýska sa ticho, tlmene“).  

Egil Lejon striedavo žije v Nórsku a na Slovensku. 

## Dielo
* Lejon, Egil-Gáfriková, Gizela-Brenkus, Peter "Gabčíkovo-Nagymaros : Staré a nové hriechy", H&H Brat. 1994
* Trýzeň voľby  In: Euroreport Júl-August 2006

Kategória:Nórski novinári
Zajac (rozlišovacia stránka)

**Zajac** môže byť:

* rod cicavcov, pozri zajac
* príslušník radu zajace, pozri dvojitozubce
* kožušina zo živočícha z tohto rodu, pozri zajačia kožušina
* neodborne: králik (najmä domáci)
* Zajac (súhvezdie) 
* expresívne: neskúsený mladý človek, ušiak
* priezvisko, pozri Zajac (priezvisko), napr.:
** Darcy Zajac (* 1986), hokejista USA
** Jack Zajac (* 1929), sochár USA 
** Jan Zajac (* 1980), český boxer
** Peter Zajac (* 1946), slovenský politik (OKS)
** Richard Zajac (* 1976), slovenský futbalista
** Rudolf Zajac (* 1951), slovenský lekár a politik, minister zdravotníctva, brat Petra
** Travis Zajac (* 1985), hokejista USA, brat Darcyho

## Pozri aj
* Zając
* Zajíc
Zajac

[náhľad|[Zajac poľný.]]
**Zajac** (lat. *Lepus*) je rod cicavcov z čeľade zajacovité.

Ide väčšinou o bylinožravce, ale pri nedostatku potravy sú známe aj prípady požierania mäsa.

Je schopný veľmi rýchleho behu. Sú to bežné stepné živočíchy, majú silné telo, končatiny má prispôsobené na skákanie a beh. Zadné nohy sú podstatne dlhšie ako predné. Umožňujú mu pri úniku pred dravcami v šprinte efektívne kľučkovať. V Európe žijúci zajac poľný (*Lepus europeus*) dokáže vyvinúť rýchlosť až 70 km/h.

Zajace sú samotáre alebo žijú v pároch. Sú obvykle veľmi plaché. Iba na jar v období párenia, kedy možno pozorovať vzájomné zápolenie medzi samicami ale aj medzi samcami, sa zvyknú združovať a vyskytovať vo väčších počtoch. Zajace žijú na poli. V jednom vrhu sa narodí približne 1 – 4 mláďat, záleží od podmienok a okolia.

## Referencie

## Iné projekty

Kategória:Zajacovité
Jozef Bubenko

**Jozef Bubenko** (* 21. marec 1951) je bývalý slovenský futbalista a futbalový tréner.

Ako hráč hrával za 1. FC Tatran Prešov, Duklu Banská Bystrica a BSC JAS Bardejov. V roku 1981 získal Slovenský pohár.

Počas svojho trénerského pôsobenia v BSC JAS Bardejov sa mu podarilo dostať tím z tretej ligy do najvyššej súťaže. V rokoch 1996 až 2002 bol trénerom Interu Bratislava. Inter trénoval celkovo v 176 zápasoch a dosiahol viaceré úspechy. Dvakrát sa stal majstrom ligy a dvakrát získal Slovenský pohár (obidve v rokoch 2000 a 2001). 5. júna 2002 podpísal zmluvu s gréckym klubom Panionios Atény. Počas svojho pôsobenia v Panioniose sa dokázal počas dvoch rokov kvalifikovať dvakrát do Pohára UEFA, do mužstva začlenil viacerých slovenských hráčov: Horkého, Ľalíka, Meszároša, Brešku, Oravca a Gáspára. Po sezóne 2003-04 však z rodinných dôvodov svoje pôsobenie v tomto klube ukončil. 

V auguste 2004 sa stal trénerom slovenskej reprezentácie do 21 rokov, kde nahradil trénera Ladislava Jurkemika. Po kvalifikácií na Majstrovstvá Európy do 21 rokov svoje pôsobenie ukončil.
V roku 2005 sa vrátil na lavičku Panioniosu, kde ale vo februári 2006 po zlých výsledkoch odstúpil.

V roku 2006 sa vrátil na Slovensko. Trénoval Spartak Trnava, no po 11-tich zápasoch ho nahradil Jozef Adamec. Od novembra 2006 do februára 2007 bol trénerom Iraklis FC.

V roku 2008 sa stal trénerom gréckeho klubu Olympiakos Volos. 

Počas roku 2010 pôsobil v Iraklise, následne trénoval armenský klub FC Mika. Po 21 rokoch sa opäť stal trénerom klubu 1.FC Tatran Prešov, ktorý sa mu ale nepodarilo zahrániť v najvyššej súťaži. Nasledujúcu sezónu začal v Michalovciach, kde po polke sezóny skončil pre znižovanie finančných nákladov klubu.

Jeho synom je Marek Bubenko, bývalý futbalista Prešova, Nitry, Senca a Trenčína.

## Úspechy
### Hráčske
* Slovenský pohár: 1981

### Trénerské
* Majster Slovenska: 2000, 2001
* Slovenský pohár: 2000, 2001
* Tréner roka: 2000

## Referencie

## Externé odkazy
* Profil na stránke transfermakt.de
* Jeřábek, Ľ. Český a československý fotbal: lexikon osobností a klubů :  

Kategória:Osobnosti z Prešova
Kategória:Česko-slovenskí futbalisti
Kategória:Slovenskí futbaloví tréneri
Kategória:Hráči 1. FC Tatran Prešov
Kategória:Hráči FK Dukla Banská Bystrica
Mastencová bridlica

**Mastencová bridlica**, **talkit** alebo **stealit**  je premenená hornina obsahujúca v prevažnej miere minerál mastenec (talk), okrem neho obsahujú i magnezit alebo dolomit.

## Zloženie a vlastnosti
Podobne ako chloritické bridlice vznikli slabou metamorfózou ultrabázickych hornín, najmä peridotitov. Podstatným nerastom mastencových bridlíc je mastenec, z vedľajších chlorit, sľudy, epidot, amfibol, albit a iné. Prímesi sú tvorené apatitom, magnetitom, magnezitom, dolomitom a ďalšími. Sú bielosivé až biele, niekedy žltkasté i zelenkasté. Štruktúra je zreteľne šupinatá, textúra rovnobežná i všesmerná. Na hmat sú mastné, mäkké a dajú sa rýpať nožom. Mastencové bridlice odpovedajú svojim geochemickým zložením ultrabázickým horninám.

## Výskyt
V Západných Karpatoch sa vyskytujú vo Volovských vrchoch (Gemerská Poloma, Dobšiná, Hnúšťa, Jelšava), teda hlavne v gemeriku ale aj vo veporickom kryštaliniku.

## Použitie
Mastencové bridlice sú jediným zdrojom mastenca. Mastenec je surovina so všestranným využitím vo farmaceutickom, papierenskom, textilnom, chemickom a gumárenskom priemysle, či ako plnidlá do umelých hmôt a pod.

## Referencie

## Zdroj

Kategória:Premenené horniny
Jean Leray

**Jean Leray** (* 7. november 1906, Chantenay-sur-Loire, Francúzsko - † 10. november 1998, La Baule-Escoublac) bol francúzsky matematik. 

Zaoberal sa predovšetkým parciálnymi diferenciálnymi rovnicami a algebrickou topológiou. Je nositeľom viacerých vedeckých ocenení, vrátane Wolfovej ceny za matematiku, ktorú dostal v roku 1979.

Kategória:Nositelia Wolfovej ceny za matematiku
Kategória:Francúzski matematici
Kategória:Členovia Francúzskej akadémie vied
TSV Bayer 04 Leverkusen

**TSV Bayer 04 Leverkusen** môže byť:

* nemecký futbalový klub so sídlom v Leverkusene, pozri Bayer 04 Leverkusen
* nemecký ženský hádzanársky klub z Leverkusenu, pozri TSV Bayer 04 Leverkusen (hádzaná)
Kunihiko Kodaira

**Kunihiko Kodaira** (; * 16. marec 1915, Tokio, Japonsko - † 26. júl 1997, Kófu, Japonsko) bol japonský matematik. Zaoberal sa predovšetkým algebrickou geometriou a teóriou komplexných variet, je považovaný za zakladateľa japonskej školy algebrickej geometrie. Je nositeľom Fieldsovej medaily (1954) a Wolfovej ceny za matematiku (1984/5).

## Iné projekty

Kategória:Nositelia Wolfovej ceny za matematiku
Kategória:Nositelia Fieldsovej medaily
Kategória:Japonskí matematici
Kategória:Osobnosti z Tokia
Hans Lewy

**Hans Lewy** (* 20. október 1904, Vroclav, Poľsko, vtedy Breslau, Nemecko - † 23. august 1988, Berkeley, Kalifornia, USA) bol nemecký matematik žijúci v USA. Zaoberal sa predovšetkým parciálnymi diferenciálnymi rovnicami. Je nositeľom Wolfovej ceny za matematiku (1984/5).

Kategória:Nositelia Wolfovej ceny za matematiku
Kategória:Nemeckí matematici
Kategória:Matematici USA
Kategória:Osobnosti z Vroclavu
Kategória:Osobnosti z Berkeley (Kalifornia)